Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: 10. melléklet a 72/2010. (V. 13.) FVM rendelethez
Paragraph Index: 892

10. melléklet a 72/2010. (V. 13.) FVM rendelethez A szaporítóanyag-minta vizsgálata a szaporítóanyagok minõségének megállapítására 1. Közvetlen vizsgálatok 1.1. A vegetatív szaporító alapanyagok vizsgálata A vegetatív szaporító alapanyagok vizsgálata során a 7. melléklet 1. pontja alapján kell figyelembe venni a minõségi paramétereket. 1.1.1. A méretek vizsgálata. A szaporítóanyag méretének és sérülésének vizsgálata e rendelet elõírásai szerint: – a hajtás, vesszõ, gally, dugvány vastagság és hosszúság, – a hajtás, vesszõ, gally és dugvány csaprész hossz. 1.1.2. Külsõ szöveti részek vizsgálata. Sérülésmentesnek tekinthetõ a szaporítóanyag, ha – a 7. mellékletben meghatározott legkisebb hosszúságig sérüléstõl mentes, – a sérülés csak a holt kérget károsította, illetõleg az beforradt (nem nyílt) és felülete elparásodott, – a szaporítóanyag rügyei nyugalmi állapotban vannak, nem duzzadtak, nem hajtottak ki, a rügypikkely ép, sérüléstõl mentes. 1.1.3. A morfológiai érettség és hajtásfejlettség vizsgálata. Morfológiailag érett a vesszõ, ha fajtájának megfelelõ színû, rajta ép, egészséges jól fejlett rügyek vannak, és erõs hajlítással szálkásan törik. A hajtás megfelelõ, ha az elõírt hosszúságot elérte és a morfológiai bélyegek alapján a fajtára jellemzõ. 1.1.4. A nedvességtartalom vizsgálata. Káros mértékû a vízveszteség, ha – a vesszõ ráncos, matt színû, száraz tapintású és könnyû, – a hajtás hervadt vagy száradt, turgeszcenciáját tartósan elvesztette. 1.1.5. Faj-, illetve fajtaazonosság és a fajtatisztaság vizsgálata. Nem lehet fajtaazonosnak tekinteni azt a szaporítóanyagtételt, amely nem a tétel azonosítására szolgáló okmányon (címke, származási igazolvány) feltüntetett fajra, illetve fajtára jellemzõ morfológiai bélyegekkel rendelkezik. Faj-, illetve fajtatiszta a szaporítóanyag, ha a tételen belül a morfológiai bélyegek egyöntetûek, a tétel idegen fajtájú, illetve fajú egyedet nem tartalmaz és ez a morfológiai bélyegek alapján egyértelmûen meghatározható. 1.1.6. Az egészségi állapot vizsgálata. Egészségesnek tekinthetõ a szaporítóanyag, ha károsító szervezet által okozott tünettõl és magától a károsítótól mentes (folt, elszínezõdés, torzulás, gomba képlet, rágás-, szívásnyom stb. nem található rajta). A növény-egészségügyi állapotot a növényvédelmi hatóság a rendelkezéseinek megfelelõen vett minták alapján, az elõírt módszerekkel állapítja meg. 1.1.7. A belsõ szövetrészek érzékszervi vizsgálata. A szaporítóanyag-minta egyes darabjainak szöveteit átmetszéssel, hosszanti feltárással kell megvizsgálni. 1.1.8. Az éves vesszõ (oltóvesszõ, fás dugvány) akkor érett, életképes ha a kéreg a fajra jellemzõ színû, a háncs és a kambium élénkebb zöld, a fatest kemény állományú, halványan zöldes-fehér, a bélszövet sárgásfehér. 1.1.9. A szemzõhajtás, oltóvesszõ, félfás dugvány, akkor érett, életképes, ha – a héj színe a fajtájára jellemzõen kialakult, – a farész félig megfásodott és a héjkéregtõl szemmel láthatóan elkülönült, – a nedvességgel kellõen telített, rugalmas szövetállományú. 1.1.10. A rügy életképes, ha a rügyalap és a rügy belseje élénk zöld, vízzel kellõ mértékben telített. 1.2. Ültetési anyagok és alanycsemeték 1.2.1. A növény épségének és alakjának vizsgálata A minta növényeit szemrevételezzük, amelynek során bíráljuk: – a gyökérzet, a törzs és a korona méreteit, alakját; – törzs és a vesszõk érettségét (a fajtára jellemzõ színe és a törési próba alapján); – törzs és a vesszõk szikkadását; – a rügyek nyugalmi állapotát (a rügypikkelyek zártságát, a rügy nem duzzadtságát, növekedési állapotát); – a növény épségét (mechanikai sérülések, állati kártételek és a nevelés vágásfelületeinek nagyságát, valamint beforrottságát, csonkoktól és sarjaktól való mentességét), – betegségek és egyéb károsodásokat (gyökérgolyva, gyökérpenész, mézgásodás stb.). 1.2.2. A növény szöveteinek vizsgálata A csemete és ültetvényanyag életképességét, szöveteinek épségét azok átmetszésével lehet megállapítani. A növény életképes, ha – a gyökérzet funkcionális szövetei (háncs, kambium, fatest) rugalmas állományúak, a vágási felület csontfehér, elhalástól mentes és nedves tapintású, – a törzs háncs és kambium szövetei zöldesfehérek vagy sárgásfehérek, a fatest csontfehér színû és a metszlap nedves tapintású, – az éves vegetatív részek szövetei nedves tapintásúak a háncs és kambium zöld, a fatest kemény állapotú, halvány zöldesfehér színû, – a rügyalap és a rügy belseje élénk zöld színû és vízzel kellõ mértékben telített. 2. Laboratóriumi vizsgálatok 2.1. A szaporítóanyagok laboratóriumi vizsgálatát hatósági ellenõrzés vagy minõsítés alkalmával akkor kell végezni, ha közvetlen vizsgálat során – a növényanyag épsége és egészségi állapota közvetlen vizsgálat útján megbízhatóan nem állapítható meg, – karantén vagy veszélyes károsítóval való fertõzöttség gyanúja merül fel, de az a tünetek alapján nem egyértelmû, – a szaporítóanyagra káros vegyszerrel (pl. herbicid) való szennyezettség vagy kezelés gyanúja merül fel. 2.2. Speciális növény-egészségügyi vizsgálatot a növényvédelmi hatóság végezhet, az általa kiadott rendelkezéseknek megfelelõen vett minta alapján. A vizsgálatot bármelyik érdekelt fél az MgSzH-tól kérheti. 2.3. Az MgSzH vagy az általa erre feljogosított laboratórium a fajtaazonosságot genetikai vagy géntermék vizsgálat útján is meghatározhatja hivatalosan elfogadott módszer alapján.

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes